|  |  |  |
| --- | --- | --- |
|  |  **Nyhedsbrev****Nr. 2****31. Årgang** | **Faglig information****til medlemmerne fra****Kalundborg Lærerkreds*****27. januar 2022*** |

**VIGTIG**

**INFO**

**FRA 1. FEB**

**LUKKER**

**KREDS-**

**KONTORET**

**FAST KL. 15 OM**

**TORSDAGEN**

**HUSK!**

**AT TJEKKE**

**DLF INSITE**

**FOR**

**INFO**

**Åbningstider**

**Kredskontoret:**

Mandag 10-15

Tirsdag 10-15

Onsdag 10-15

Torsdag10-15

Fredag 9-13



***Kære medlem***

**A-20 – hvor er vi nu?**

I den forgangne uge har vi holdt et par ekstra teams-møder. Først et med TR-gruppen i mandags og senest et medlemsmøde onsdag. Vi ville kort orientere om, hvor vi står i Kalundborg mht. den fælles arbejdstidsaftale A-20 – indgået mellem KL og DLF i sensommeren 2020.

I Lærerkredsen har vi længe – således også op til kommunalvalget - givet udtryk for, at vi (sammen med vores gamle og stadig gældende lokalaftale) rigtig gerne ville indgå en lokal udmøntning af A-20 med kommunen og skolelederne. Det har imidlertid ikke været muligt at indgå en sådan aftale.

For et par uger siden fik Lærerkredsen af kommunen og skolelederforeningen tilbudt, at de ville gå med til at den lokalaftale, som er indgået i Horsens, også kunne gælde hos os. *Uden mulighed for forhandling!*

I kredsstyrelsen har vi selvfølgelig overvejet tilbuddet nøje. Man kan godt tænke, at nogle dele af Horsensaftalen ville være en forbedring hos os. Men vi valgte alligevel at sige nej tak. Efter vores opfattelse, så ligger der i ordet ”aftale”, at det er noget, man har talt om, og A-20 skal jo netop understøtte et tæt samarbejde mellem kommune og kreds. Desuden bygger en lokal aftale på de forhåndenværende lokale ressourcer og vilkår, kommunale indsatser osv. Derfor giver det i vores optik ingen mening at kopiere en aftale fra en anden kommune, - uden mulighed for at tilrette den efter vores lokale situation og ønsker.

Vi har valgt at give udtryk for, at vi i første omgang anser det for mest realistisk at arbejde sammen med kommunen og skolelederne om at få selve A-20-aftalen i sin grundform til at virke og blive overholdt, inden vi – på den lidt længere bane - selvfølgelig rigtig gerne vil forhandle en lokal udmøntning af A-20.

På skolerne er I meget velkomne til at invitere os fra kredsen ud til en snak og en uddybning, hvis I ikke havde mulighed for at deltage i medlemsmødet. Eller hvis I støder på spørgsmål eller har ideer til, hvordan I synes, vi bedst kommer videre. Ring eller skriv – så finder vi tid til et møde.

**LÆRERNES**

**PENSION**

**TLF:**

**70 21 61 31**

**Hoved**

**foreningen**

**DLF:**

[**www.dlf.org**](http://www.dlf.org)

**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

**053@dlf.org**

**Hjemmeside:**

**www.**

**kreds53.org**

**FRAKTION 4**

**PENSIONIST**

**Vi er i gang med bogen**

***Det ensomme***

***Hjerte***

**Af Tom**

**Buk-Swienty**

**Lidt af hvert:**

**Opgørelse af den præsterede arbejdstid for anden gang:** I næste uge - den 1. februar - skal din skoleleder igen give dig en opgørelse over den præsterede arbejdstid i indeværende skoleår. Enten på papir eller pr mail.

**Forflyttelser:** Igen i år har vi aftalt proceduren for forflyttelser. Hvis der er lærere i overtal – eller manglende lærere, så skal din leder melde det ind. Det er rigtig vigtigt, at jeres lokale MED taler om, hvordan proceduren er hos jer. Fx hvordan skal der gives besked til den kollega, som evt skal have besked om at vedkommende skal forflyttes (hvis der er ledige stillinger på andre skoler.) Aftalen kan læses på kredsens hjemmeside <https://www.kreds53.org/media/14945934/forflyttelsesprocedure-22-23.pdf>



**Møde med LP-pension den 24/2 kl 16**.

Hvert år afholder vi et møde for dig, der begyndt at tænke frem mod seniortilværelsen. Vi kalder det 57++-møde. Vi fortæller om kommunens seniorordning, seniordage osv. I år får vi besøg fra LP-pension, som giver et oplæg om vigtige forhold omkring din pension.

**Møde for børnehaveklasseledere:**

Som altid vil vi også gerne invitere alle børnehaveklasseledere til en snak på kredskontoret. Der kan være nyt fra lærerforeningen – og selvfølgelig tid til at udveksle erfaringer mellem skolerne. I år ligger det møde **mandag den 28/2 kl 16-18**

**Svar på undersøgelsen om professionel kapital:** Alle ansatte på kommunens skoler bør nu have modtaget spørgeskema om professionel kapital. Jeg håber, at alle ledere afsætter mødetid, så I kan svare på det. Sidst i februar tager dit lokale MED på et heldagsmøde, hvor de skal arbejde med jeres lokale svar.

Lone Varming,

Kredsformand

**Åbningstider på kredskontoret**

Kredsstyrelsen har besluttet at ændre åbningstiderne for kredskontoret sådan, at vi fremover har åbent ugens 4 først dage kl 10-15 og fredag kl 9 – 13. Du kan

således ikke være sikker på at vi er her torsdage til kl. 17.

I praksis gør det ikke den store forskel, for du kan altid få forbindelse med os via telefonen 24895112. Møder lægges fortsat, der hvor vi kan finde hul i kalenderen hos dig og os. Det er under alle omstændigheder en god ide at ringe, hvis du vil være sikker på ikke at gå forgæves 😊.